Kos Isl. — Asklepieion — late 2nd/early 1st c. BC? — SEG 1.344 (excerpt = ll. 16-21) — R. Herzog, HGK, pp. 50-51 (excerpt = ll. 40-43) — Chiron 30 (2000) 415, 1
Region: Aegean Islands, incl. Crete (IG XI-[XIII]) — Cos and Calymna (IG XII,4)

α δε πραξις εστω ται ιερειαι κατα των μη επιτελεσαντων [τα γεγραμμε]να καθαπερ εγ δικας οπως δε μηδεμια αντιλογια γινηται ο[ποθενουν μη]θενι ποτι μηδενα περι τας αξιας των ιερειων εξεστω τωι θυ[οντι αι] τις κα δηληται ων οσιον εστιν θυεν ται θεωι καταβαλειν των [γερων] το διατεταγμενον τοι στρατευομενοι εν ταις μακραις ναυσιν ε[πει] κα καταλυωντι τον πλουν θυοντω ται αφροδιται ται ποντιαι επι τ[ου] προγεγραμμενου βωμου ιερειον τελειον αφ εκαστας σκανας απο δραχμαν τριακοντα η καταβαλλοντω των γερων καθ εκασταν σκαναν ται ιερειαι δραχμας δεκαπεντε και ες τον θησαυρον δραχμαν απαρχεσθων δε και τοι λοιποι παντες τοι θυοντες ες τον θησαυρον τα[ι] αφροδιται επι μεν βοι δραχμας δυο επι δε τοις αλλοις των μεν τελειων δραχμαν των δε ατελειων τριωβολον ορνιθος δε οβολον χωρι των προδιατεταγμενων κατα τανδε ταν διαγραφαν εξεσστω δε τα ιερεια και απομισθωσιν ποιησασθαι τουτων ο δε απομισθωσαμενος εχετω ταν εξουσιαν πρασσεσθαι καθα και ταν ιερειαν γεγραπται ταν δε κλαικων των θησαυρων κυριευοντω τοι προσταται και ανοιγοντω μετα τας ιερειας καθ εκαστον ενιαυτον εμ μηνι δαλιωι και το μεν ημισσον εστω τας ιερειας το δε ημισσον αναπεμποντω επι ταν δαμοσιαν τραπεζαν ες τον υφεστακοτα τας θεου λογον και λογον χρηματιζοντω ες τα δαμοσια γραμματα το δε χρημα τουτο υπαρχετω ες κατασκευασματα α κα δοξη ται εκλησιαι και ες επισκευαν του ιερου αι δε κα τις ψαφιξηται ωστε ες αλλο τι καταχρη[σ]θημεν τα εκ των θησαυρων η προστατας προθηι αποτισατω των αιτιων εκαστος δραχμας χειλιας ιερας τας αφροδιτας και α γνωμα ακυρος εστω απαρχεσθων δε και τοι ελευθερουμενοι εν ωι κα ενιαυτω ελευθερωθωντι συν τωι προτερον καταβαλλομενωι δραχμας πεντε ποιουμενοι ταν καταβολαν επι τος ταμιας διδοντω δε ες απαρχαν και τοι αλιεις τοι ορμομενοι εκ τας πολιος και τοι ναυκλαροι τοι πλεοντες περι ταν χωραν καθ εκαστον πλοιον του ενιαυτου δραχμας πεντε αι δε τις κα μη επιτελεσηι τι των εν ταιδε τα διαγραφαι γεγραμμενων η μη θυσηι κατα τα ποτιτεταγμενα αποτεισατω ται ιερειαι τα εφ εκαστοις γεγραμμενα επιτιμια α δε πραξις εστω αυται καθαπερ εγ δικας κατα ταυτα δε και αι τινα κα α ιερεια μη ποιη των ποτιτεταγμενων α[υ]ται κατα ταν διαγραφαν αποτεισατω δραχμας χειλιας ιερας αφροδ[ι]τας φαινετω δε ο χρηζων κατα τον νομον επι δε ται πρασει τας ιερω[συ]νας θυσαντω τοι προσταται ται αφροδιται ται πανδαμωι δαμαλ[ιν α]πο δραχμαν εξακοσιαν το δε γενομενον αναλωμα ες τε ταν θυσιαν και ταν αναγραφαν τας διαγραφας τοι ταμιαι προτελεσαντω και απολογιξασθων μετα τας αλλας δαπανας α δε πριαμενα ταν ιερωσυναν [ιερα]σθω επι βιου καταβολας δε ποιησειται τρεις αργυριου ταμ μεν πραταν εμ μηνι αλσειωι τωι επι μοναρχου χαιρεδαμου ταν δε δευτεραν εμ μηνι βατρο[μ]ιωι τωι μετα μοναρχον χαιρεδαμον ταν δε τριταν εμ μηνι δαλιωι τωι ε[πι το]υ αυτου μοναρχου και επει ο δαμος ευσεβως διακειμενος κατ[ε]σ[κευακε ποτι] τωι επι θαλασσαι ιερωι και αλλα χρηστηρια καρπευεσθω και ταυ[τα] [α ιερεια τοι δε] πω[λ]ηται απομισθωσαντω αναγραψαι τανδε ταν διαγραφα[ν] [ες σταλαν λιθιναν κα]ι αναθεμεν παρα τωι βωμωι τας αφροδιτας τας 0[--] [----- απομισθωσαντω δε και] τελεσαι ταν [ιερ]ειαν κατα τα νομιζομενα [τοι] [δε ταμιαι προτελεσαντω τα αναλ]ωματα ες τε ταν αναγραφαν τας διαγραφ[ας] [τασδε και ες ταν τελεταν τας ιερειας και ες ταν θυσ]ιαν επ[ι ται πρασει] [και απολογιξασθων μετα τας αλλας δαπανας].